CONVOCATÒRIA BEQUES SANTANDER - EMPRENEDORIA DE LA UNIVERSITAT D'ALACANT 2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6292)
  + [Valencià](/va/acuerdo/6292)






Selector de idioma

Leer

* [Español](/es/acuerdo/6292)
* [Valencià](/va/acuerdo/6292)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA BEQUES SANTANDER - EMPRENEDORIA DE LA UNIVERSITAT D'ALACANT 2021[Butlletí Oficial Universitat d'Alacant](/ca/Publicacion)
======================================================================================================================================

Secretaria General

Butlletí Oficial Universitat d'Alacant





CONVOCATÒRIA BEQUES SANTANDER - EMPRENEDORIA DE LA UNIVERSITAT D'ALACANT 2021

Data d'aprovació
:   22/03/2021

Data de publicació
:   22/03/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6292.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6292)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6292)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA BEQUES SANTANDER - EMPRENEDORIA DE LA UNIVERSITAT D'ALACANT 2021&url=https://www.boua.ua.es/va/acuerdo/6292)

**Títol:** CONVOCATÒRIA BEQUES SANTANDER - EMPRENEDORIA DE LA UNIVERSITAT D'ALACANT 2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 22 de març de 2021

CONVOCATÒRIA BEQUES SANTANDER - EMPRENEDORIA DE LA UNIVERSITAT D'ALACANT 2021

PRIMERA - OBJECTE DE LA CONVOCATÒRIA

La present convocatòria està destinada a concedir ajudes a estudiants de la Universitat d'Alacant (UA) per a realitzar una estada emprenedora o una estada per a la resolució de reptes en una empresa durant el curs 2020-21. Les ajudes són finançades per Banc Santander en el marc del conveni subscrit amb la Universitat d'Alacant el 12 de novembre de 2020.

Amb aquest programa tant el Santander com la Universitat d'Alacant volen enfortir l'emprenedoria i l'accés a una ocupació de qualitat per al col·lectiu d'estudiants de la Universitat.

L'estada emprenedora o l'estada per a la resolució de reptes (intraemprenedoria), podrà realitzar-se en qualsevol mena d'organització, pública o privada situada a Espanya o en qualsevol país estranger.

SEGONA - CONDICIONS DEL PROGRAMA

Les estades emprenedores o per a la resolució de reptes hauran de dur-se a terme durant el curs 2020-21 i podran tenir una duració d'entre 2 i 4 mesos.

Podrà optar a aquestes beques l'estudiantat matriculat en títols oficials de la UA (de grau, màster i doctorat) o en un màster propi en el curs 2020-2021 i que complisquen els requisits de la clàusula Quarta. Per a les estades emprenedores o per a la resolució de reptes (intraemprenedoria) que es realitzen a partir de setembre de 2021, o que es prolonguen més enllà d'aquest mes, l'estudiantat haurà de continuar estudis i estar matriculat en el curs 2021-22.

L'estudiantat podrà triar una d'aquestes modalitats:

MODALITAT A: Estades emprenedores, amb aquestes opcions:

OPCIÓ 1: Realització de l'estada emprenedora a l'estranger.

OPCIÓ 2: Realització de l'estada emprenedora al Parc Científic de la Universitat d'Alacant o en qualsevol altre ecosistema emprenedor.

Si la formació que rebrà l'estudiantat poguera estar vinculada a una empresa del Parc Científic de la Universitat d'Alacant (opció 2), podrà realitzar un primer període de pràctiques en aquesta empresa, prèvia acceptació d'aquesta, i un segon període en l'empresa situada en un altre país estranger (opció 1) fins a completar el període de pràctiques.

L'estudiantat podrà realitzar pel seu compte la cerca empresa o institució del territori nacional o de l'estranger que resulten del seu interès per a realitzar una estada emprenedora i que estiga disposada a acceptar-li respectant els requisits i en els termes especificats en aquesta convocatòria.

OPCIÓ 3: Realització de l'estada emprenedora en el marc del programa Pràctiques i Emprenedoria en Entorns Rurals, amb el qual es vol acostar a l'alumnat universitari a les zones menys poblades del territori col·laborant amb empreses, institucions i emprenedors d'aqueix entorn.

MODALITAT B: Estades en pràctiques per a la resolució de reptes (intraemprenedoria), que es podran realitzar en qualsevol tipus d'empresa, preferentment en aquelles que hagen participat en programes de resolució de reptes.

En qualsevol de les modalitats, abans de l'inici de l'estada, se signarà un conveni de cooperació educativa, si no hi haguera ja un vigent, i un annex amb els detalls de l'estada. Tots dos documents els facilitarà la Unitat de Pràctiques degudament emplenats i preparats per a la signatura.

TERCERA - QUANTIA DE L'AJUDA

L'import de les ajudes serà de 800 euros bruts al mes si l'entitat col·laboradora es troba a Espanya i de 1.200 euros al mes si es troba en un país estranger. L'import de les estades combinades s'estableix en 1000 euros bruts al mes.

La dotació de l'ajuda, amb un total de 60.000 euros, serà sufragada amb càrrec al capítol 4 de crèdits del pressupost del Vicerectorat d'Estudiants i Ocupabilitat (1050.4B.0001). L'execució d'aquesta dotació estarà supeditada a la disponibilitat de liquiditat.

La meitat de la dotació de les ajudes es destinarà a la modalitat B, és a dir, a les estades en pràctiques per a la resolució de reptes (intraemprenedoria). Si no es cobrira íntegrament tant la modalitat A com B, la quantia restant passarà a l'altra modalitat.

La subvenció assignada s'ajustarà al que es disposa en la llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Aquestes ajudes són finançades pel BANC DE SANTANDER.

QUARTA - REQUISITS

- Posseir la nacionalitat espanyola o ser estranger, tant d'un país membre de la Unió Europea com a extracomunitari, amb permís de residència vigent a Espanya en el moment d'incorporar-se a l'empresa i mantenint aquesta condició fins a la conclusió de les pràctiques.  
- Estar matriculat o matriculada en un grau, màster oficial o propi, o doctorat de la UA durant el curs acadèmic 2020-21, i, en el cas del grau, haver superat en el moment de la sol·licitud, un mínim de 120 crèdits del pla d'estudis.

CINQUENA - CRITERIS DE SELECCIÓ

Si les sol·licituds excedeixen la disposició de pressupost, tindran prioritat per a la percepció de l'ajuda les sol·licituds de l'estudiantat de títols oficials.

Les sol·licituds d'ajudes seran avaluades per una Comissió de valoració i selecció formada per la Vicerectora d'Estudiants i Ocupabilitat (o persona en qui delegue), que actuarà com a presidenta, el Director del Secretariat de Suport a Estudiants i Ocupabilitat, un tècnic o tècnica de la Unitat d'Orientació per a l'Ocupació i l'Emprenedoria del Servei d'Alumnat, i la Subdirectora de Pràctiques, Ocupació i Emprenedoria del Servei d'Alumnat, que actuarà com a secretària.

La valoració de les sol·licituds es realitzarà en dues fases: una primera de preselecció, en la qual es puntuarà d'acord amb el següent barem, i una segona de selecció en la qual les empreses col·laboradores rebran fins a un màxim de 5 candidatures per empresa i les puntuaran. Les empreses podran realitzar una entrevista si ho veuen necessari, i si l'empresa està situada a l'estranger, l'entrevista es realitzarà en l'idioma de treball. Una vegada finalitzada la fase de selecció, la comissió realitzarà l'assignació de les estades i de les ajudes.

BAREM PER A ESTADES EMPRENEDORES:

- Currículum: fins a 4 punts.

Es valorarà la mobilitat realitzada, les estades en pràctiques no obligatòries (curriculars i extracurriculars), les activitats extracurriculars, l'assistència o participació en congressos, la representació estudiantil, el voluntariat, les activitats fora de la universitat.

- Vídeo de presentació / motivació de 2 minuts: fins a 3 punts  
- Activitats de formació emprenedora: fins a 3 punts  
- Presentació d'un projecte emprenedor: fins a 2 punts  
- Aportació d'una empresa en la qual desenvolupar un projecte emprenedor: fins a 2 punts

BAREM RESOLUCIÓ DE REPTES (INTRAEMPRENERDORIA):

- Currículum: fins a 4 punts.

Es valorarà la mobilitat realitzada, les estades en pràctiques no obligatòries (curriculars i extracurriculars), les activitats extracurriculars, l'assistència o participació en congressos, la representació estudiantil, el voluntariat, les activitats fora de la universitat.

- Vídeo de presentació / motivació de 2 minuts: fins a 3 punts  
- Activitats de formació emprenedora: fins a 3 punts  
- Haver participat en certàmens de resolució de reptes com Gennera, Cienciathon, o similars: 4 punts

SISENA - PROCEDIMENT I TERMINI DE PRESENTACIÓ DE SOL·LICITUDS

L'estudiantat s'inscriurà a través de la plataforma de Beques Santander

[www.becas-santander.com](http://www.becas-santander.com/)

en l'apartat BEQUES SANTANDER - EMPRENEDORIA DE LA UNIVERSITAT D'ALACANT 2021 i a través del formulari de la UA que s'indicarà en la pàgina web pàgina

<https://web.ua.es/va/centro-empleo/emprendimiento/convocatories-santander-emprenedoria/convocatoria-2021.html>

La convocatòria es publicarà en BOUA amb caràcter informatiu, prèviament a la publicació del seu extracte en el DOGV.

El termini d'inscripció estarà obert des de l'endemà de la publicació en el DOGV de l'extracte d'aquesta convocatòria i fins a les 14.00 hores del 26 d'abril de 2021.

En el formulari d'inscripció de la UA haurà d'adjuntar-se la següent documentació:

1. Currículum

2. Còpia del certificat o document acreditatiu de les activitats, programes, i tots aquells mèrits que hagen de ser valorats per la comissió .

3. Enllaç al vídeo de presentació o motivació, adaptat a la modalitat o opció que se sol·licite, en cas de sol·licitar vàries.

4. Projecte emprenedor o carta de presentació de l'empresa que es vulga presentar com a destinació per a l'estada emprenedora, en el seu cas

L'estudiantat podrà optar a totes les modalitats i opcions. En el cas de ser seleccionat per més d'una modalitat i opció haurà de triar una d'elles i renunciar a la resta en el termini de 5 dies des de la publicació de la resolució d'ajudes assignades.

SETENA - RESOLUCIÓ DE LES AJUDES

La llista provisional de sol·licituds admeses i excloses es publicarà en la

<https://web.ua.es/es/centro-empleo/emprendimiento/convocatorias-santander-emprendimiento/convocatoria-2021.html>

el dia 3 de maig de 2021, donant-se un termini de 3 dies hàbils per a les possibles esmenes.

La llista definitiva de sol·licituds admeses es publicarà en la pàgina

<https://web.ua.es/va/centro-empleo/emprendimiento/convocatories-santander-emprenedoria/convocatoria-2021.html>

el dia 7 de maig de 2021

La baremació provisional es publicarà en la pàgina

<https://web.ua.es/va/centro-empleo/emprendimiento/convocatories-santander-emprenedoria/convocatoria-2021.html>

el dia 14 de maig de 2021, i s'obrirà un període d'al·legacions de 3 dies hàbils.

La baremació definitiva i la preselecció es publicarà en la pàgina

<https://web.ua.es/va/centro-empleo/emprendimiento/convocatories-santander-emprenedoria/convocatoria-2021.html>

el 21 de maig de 2021.

La proposta d'assignació d'estades emprenedores i de reptes, una vegada acabada les fase d'entrevistes i els processos de selecció, es publicarà en la pàgina

<https://web.ua.es/va/centro-empleo/emprendimiento/convocatories-santander-emprenedoria/convocatoria-2021.html>

a partir del dia 26 de maig de 2021, i les persones seleccionades tindran 5 dies hàbils a comptar a partir de l'endemà a la data de publicació per a acceptar o rebutjar l'assignació a través dels mitjans que s'indiquen en la web de la convocatòria.

Els qui, després d'acceptar l'assignació i l'ajuda dins dels terminis estipulats per a tal fi, desitgen renunciar a ella, hauran de comunicar-ho per escrit, exposant les causes, al Vicerectorat d'Estudiants i Ocupabilitat, en els 5 dies següents a la publicació de la resolució d'ajudes assignades.

VUITENA - PAGAMENT DE LES AJUDES

Les persones beneficiàries hauran de subscriure el document d'acceptació de l'ajuda una vegada publicada la resolució definitiva, i subscriure l'acord de pràctiques abans de l'inici de les pràctiques. Tota la documentació es tramitarà des de la Unitat de Pràctiques del Servei d'Alumnat.

Si les pràctiques es realitzen en una entitat situada a Espanya, es percebrà l'ajuda mensualment i es comunicarà alta a la Seguretat Social com a estudiant en pràctiques remunerades. Si es realitza en una entitat a l'estranger, es percebrà el 80% de l'ajuda després de l'enviament de la confirmació d'inici de la pràctica signat i segellat per l'entitat d'acolliment (document que facilitarà la Unitat de Pràctiques).

En els 15 dies següents a la finalització de la pràctica, el beneficiari o la beneficiària hauran de presentar en la Unitat de Pràctiques el certificat de realització de pràctiques signat per l'entitat d'acolliment, la memòria de les activitats realitzades i l'informe final. Els models i formularis per a aquesta documentació es facilitaran des de la Unitat de Pràctiques. Després de la recepció de la documentació sol·licitada, es procedirà a abonar el 20% restant de l'ajuda assignada si les pràctiques s'han realitzat a l'estranger.

L'incompliment de les obligacions d'acceptació i lliurament de la documentació requerida per la UA, així com el retorn anticipat no justificat formalment, excepte causa de força major, suposaran el reintegrament dels imports abonats en virtut de la present convocatòria.

Aquestes ajudes són incompatibles amb les ajudes concedides per a realitzar una estada amb la mateixa finalitat, tant dins de programes de la UA com de programes externs, com Erasmus +. Són compatibles amb les ajudes a l'estudi.

La justificació de totes les ajudes concedides haurà d'estar completada a 31 de gener de 2022.

NOVENA - PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica [https://seuelectronica.ua.es/es/index.html](https://seuelectronica.ua.es/va/index.html)

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: [https://seuelectronica.ua.es/es/privacidad.html](https://seuelectronica.ua.es/va/privadesa.html)

DESENA - RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu dels d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de valoració i selecció podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, a 22 de març de 2021

La Rectora

P.D. de signatura, la vicerectora d'Estudiants i Ocupabilitat  
 (Resolució de 22 de desembre de 2020)  
 Rosario Isabel Ferrer Cascales





[Carretera Sant Vicent del Raspeig s/n  
03996 Sant Vicent del Raspeig - Alacant  
 Tel. 17 312 5590 - Fax 90 146 8183](https://www.google.es/maps/@18.336814,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12348&trk=tyah&trkInfo=tarId%8K6231287998437%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)